OpenLLM-France/wikimedia huggingface dataset:
# Casa al carrer Marquès de Palmerola, 15 (les Masies de Voltregà)

La Casa al carrer Marquès de Palmerola, 15 és una obra de les Masies de Voltregà (Osona) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres, de planta baixa i dos pisos. La façana principal ha estat reformada, però s'han conservat dues finestres quadrades, amb brancals de pedra i una llinda d'un sol carreu al primer pis, i també dues llindes de pedra que devien correspondre a dues obertures de la façana anterior, que s'han incorporat a la nova façana com a element decoratiu. La façana acaba amb una barbacana sostinguda per mènsules de fusta que ha estat també restaurada.

## Història

Aquesta casa, originàriament del segle xviii, forma part del grup de cases que es construïren amb relació al Santuari de La Gleva, situada en un carrer molt proper al camí ral que anava de Barcelona a Puigcerdà.

## Referències

* 1 2 «Casa al carrer Marquès de Palmerola, 15». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 16 agost 2021].
# Mòdul vectorial

El mòdul vectorial expressa el valor numèric d'una magnitud vectorial. Gràficament correspon a la longitud del segment orientat que representa el vector, sempre en valor absolut. Per exemple, si es vol expressar que el mòdul de ${\vec {a}}$ val 5 unitats, es fa així: $|{\vec {a}}|=5u$. Expressat en fórmules, donat un vector ${\vec {r}}$ de coordenades (x,y,z) ${\vec {r}}=(x,y,z)$) el seu mòdul és $|{\vec {r}}|={\sqrt {x^{2}+y^{2}+z^{2}}}$. La seva direcció està donada per la recta que conté el vector i el sentit pot ser cap a un costat o cap a l'altre.
També es pot separar un vector en mòdul i donar la direcció i sentit amb un vector unitari que es calcula com: ${\vec {r_{U}}}={\frac {x_{i}+y_{j}+z_{k}}{|{\vec {r}}|}}$, essent i, j i k els vectors (1,0,0), (0,1,0) i (0,0,1) respectivament.
Vegeu també: Vector (física)
# Antípatre II Etèsies

Antípatre II Etèsies (grec antic: Ἀντίπατρος Ἐτησίας 'Antípatre dels vents etesis') va ser rei de Macedònia l'any 279 aC.
Era nebot de Cassandre i fill de Filip. Va ser proclamat rei pels militars macedonis després de la mort de Ptolemeu Ceraune i la destitució de Melèagre al cap de dos mesos de regnat. El seu regnat només va durar 45 dies. Els macedonis li van donar el nom d'Etèsies perquè els vents etesis van bufar durant el poc temps del seu regnat.
Va ser deposat pel general Sòstenes, possiblement un oficial de Lisímac de Tràcia que no el considerava capacitat per fer front a la invasió del gal Brennos, l'any 279 aC. Tenia alguns seguidors a Macedònia i va intentar recuperar el tron, però va ser derrotat per Antígon II Gònates. Va fugir a Egipte, on uns vint anys més tard va reclamar el tron macedoni encoratjat per Ptolemeu III Evèrgetes I.

## Referències

* ↑ Hammond, Hammond. A history of Macedonia: vol. 3, 336-167 B.C.. Oxford: Clarendon Press, 1988, p. 257. ISBN 9780198148159.
# Mario Kart: Double Dash!!

Mario Kart: Double Dash!! és un videojoc de curses protagonitzat per Mario i altres personatges de l'univers Mario. Publicat per Nintendo el novembre del 2003 per a Nintendo GameCube i és el quart joc de la saga Mario Kart. Tots els circuits són nous respecte als seus predecessors. Entre les seves novetats més destacables és rellevant l'ús de cotxes biplaça, ocupats per dos personatges del món Nintendo. Cadascun té, a més, una sèrie d'objectes especials. Fou un dels primers jocs de GameCube que va permetre el joc en una xarxa local de videoconsoles.
El joc va rebre el premi Multiplayer Game" d'ITV's Game Stars el 2004 i el GameCube Video Game of the Year de la Video Software Dealers Association (VSDA). El 2009, el joc es va situar en el lloc 63 dels 100 millors jocs de Nintendo de tots els temps de la revista oficial de Nintendo. El 2021, Kotaku va classificar el joc com a segon millor joc de Mario Kart, elogiant el mode cooperatiu de dos jugadors i el disseny de la pista.

## Referències

* ↑ Radd, David. «United Kingdom: Game Stars Awards (GCN)» (en anglès), 19-04-2004. Arxivat de l'original el 1 de març 2009. [Consulta: 28 febrer 2008].
* ↑ «VSDA honors games in annual awards» (en anglès). GameSpot, 16-07-2004 [Consulta: 9 novembre].
* ↑ «80-61 ONM» (en anglès). Official Nintendo Magazine. Arxivat de l'original el 23 de febrer 2009. [Consulta: 19 febrer 2009].
* ↑ «Let's Rank The Mario Kart Games, Worst To Best» (en anglès). G/O Media, 11-03-2023. Arxivat de l'original el 12 de març 2023. [Consulta: 12 març 2023].

## Enllaços externs

* Lloc web oficial (anglès)
# Trégomeur

Trégomeur (en bretó Tregonveur) és un municipi francès, situat a la regió de Bretanya, al departament de Costes del Nord. L'any 2009 tenia 729 habitants.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 559 | 595 | 610 | 689 | 682 | 729 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Robert Gouédard | |
| 2008- | Denis Manac'h | |
# Alluaudia procera

Alluaudia procera és una espècie de plantes amb flors que pertany a la família de les didiereàcies.

## Descripció

Alluaudia procera creix com un arbust en forma d'arbre de 6 a 10 metres, de vegades fins a 15 metres d'alçada amb una capçada estreta de brots verticals. Als brots hi ha moltes espines còniques i de color platejat en fileres ondulades a espirals, que fan entre 10 a 25 mil·límetres de llargada. Les fulles són ovoides a obovades, apareixen inicialment individualment a sota de les espines i fan entre 7 a 25 mil·límetres de llargada i entre 4 a 12 mil·límetres d'amplada. Més tard, les fulles es posen en parelles i apunten amb el costat estret cap amunt. Les fulles joves tenen una superfície similar a un feltre.
Les flors de color groguenc a blanc apareixen en grans panícules amb un diàmetre de 12 a 30 cm. Els fruits en forma de copa fan entre 2 i 3 mm de llargada.
El nombre de cromosomes és $2n=240$ o aproximadament $256$.

## Distribució

Alluaudia procera està estesa al sud i al sud-oest de Madagascar en sòls àcids o alcalins.

## Taxonomia

La primera descripció d'Alluaudia procera va tenir lloc com a "Didierea procera" el 1901 per Emmanuel Drake del Castillo i publicat a Comptes Rendus hebdomadaires des Séances de l'Academie des Sciences 133: 241. El 1903 el mateix autor va situar l'espècie en el gènere que havia establert recentment Alluaudia i publicat a Bulletin du Muséum d'Histoire Naturelle.

### Etimologia

Alluaudia: gènere que va ser dedicat a l'explorador francès François Alluaud (1861-1949).
procera: epítet llatí que vol dir "allargat", "esvelt".

## Referències

* ↑ «Alluaudia procera». Tropicos.org. De: IPCN Chromosome Reports. Missouri Botanical Garden. [Consulta: 15 gener 2021].
* ↑ «Didierea procera». Tropicos.org. Missouri Botanical Garden. [Consulta: 15 gener 2021].
* ↑ «Alluaudia procera». Tropicos.org. Missouri Botanical Garden. [Consulta: 15 gener 2021].
* ↑ «Dictionary of Botanical Epithets». [Consulta: 15 gener 2021].

## Bibliografia

* Rowley, Gordon Douglas. Urs Eggli. Sukkulenten-Lexikon Band 2 Zweikeimblättrige Pflanzen (Dicotyledonen) (en alemany). Stuttgart: Ulmer, 2002, p. 100. ISBN 3-8001-3915-4.
# Pletiu Sobirà

El Pletiu Sobirà és un pletiu del terme municipal de Conca de Dalt, a l'antic terme d'Hortoneda de la Conca, al vessant septentrional de la Serra de Boumort.
El lloc és al vessant nord-occidental de la carena superior de la Serra de Boumort, al lloc on la Serra de Palles s'uneix a la de Boumort. Constitueix el marge meridional de la Coma d'Orient. Hi passa l'única pista de muntanya que permet l'aproximació -i el tomb- al Boumort.
Hi neix la llau de l'Obaga de Sacoberta, que davalla cap a ponent
# Casa al carrer Marquès de Palmerola, 25 (les Masies de Voltregà)

La Casa al carrer Marquès de Palmerola, 25 és una obra de les Masies de Voltregà (Osona) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres de planta baixa i dos pisos. A la planta baixa hi ha una porta i una finestra amb brancals i llinda de pedra; al primer pis hi ha dos balcons amb la mateixa disposició de brancals i llinda que les obertures inferiors, però amb una decoració a la llinda de motllures a trams còncaus i convexos, envoltant una roseta realitzada en baix relleu. Presenten també baranes amb brèndoles de ferro forjat decorades. Al segon pis, dues finestres quadrada amb una petita barana de ferro forjat decorat. La façana acaba amb una barbacana sostinguda per mènsules de fusta.

## Referències

* ↑ «Casa al carrer Marquès de Palmerola, 25». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 16 agost 2021].
# Praia Gonçalo

Praia Gonçalo (crioll capverdià Praia Gonsalu) és una vila al nord-est de l'illa de Maio a l'arxipèlag de Cap Verd. Està situada 184 kilòmetres al nord-oest de Vila do Maio.

## Vegeu també

* Llista de nuclis de població de Cap Verd
# Plaetoria

La lex Plaetoria o lex Letoria va ser una llei romana establerta l'any 263 aC a proposta del tribú de la plebs Marc Pletori Plauci (o potser Letori Plauci). En virtut d'aquesta llei el que deixava diners a un menor no els podia reclamar; també ordenava crear una curatela a favor dels menors quan aquestos ho demanessin i sense esperar que fessin la petició els que eren bojos o pròdigs; els menors havien de ser restituïts in integrum si havien estat perjudicats dolosament; prohibia estipular clàusules o contractes als menors i si ho feien no eren vàlides. La majoria d'edat s'establia en els 25 anys. Els judicis contra els acusats de defraudar als menors haurien de ser públics.

## Referències

* ↑ Puente y FRanco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 101-102 [Consulta: 27 abril 2022].
# Antípatre I de Macedònia

Antípatre I de Macedònia (grec antic: Ἀντίπατρος, llatí: Antipater) fou el segon fill de Cassandre, rei de Macedònia, i nét d'Antípatre, el regent. La seva mare era Tessalònica de Macedònia, germana d'Alexandre el Gran.
A la mort de Cassandre el maig del 297 aC el va succeir el seu fill gran Filip IV de Macedònia, que només li va sobreviure tres mesos i va morir l'agost del mateix any quan ja havia estat apartat del poder a causa de la malaltia que patia. Els dos fills menors, Antípatre I i Alexandre V, van ser proclamats reis sota tutela de la seva mare Tessalònica, que va repartir el país entre els dos germans i va assignar l'occident a Alexandre i l'orient a Antípatre. L'any 295 aC Antípatre va arribar a la majoria d'edat i va reclamar tot el regne a la seva mare, que li va negar. Antípatre, sospitant que la mare afavoria al fill petit, la va fer matar i va atacar Alexandre.
Alexandre va cridar en el seu ajut a Pirros de l'Epir i a Demetri Poliorcetes. Al primer li va cedir la terra costanera de Macedònia i les províncies d'Ambràcia, Acarnània i Amfilòquia. Pirros va envair el país i va forçar a Antípatre a retirar-se i negociar un acord de pau que havia d'incloure les cessions a Pirros. Antípatre va demanar ajut al seu sogre Lisímac de Tràcia, ajut que no va arribar doncs el sogre estava ocupat combatent als bàrbars al Danubi, i finalment la pau es va imposar. Demetri Poliorcetes, ocupat a Atenes, va arribar (294 aC) quan Pirros ja s'havia retirat de Macedònia i s'havia produït l'acord entre els germans.
Alexandre va rebre a Demetri amb cordialitat forçada, però li va dir que ja no necessitava els seus serveis. Això va molestar a Demetri (que volia ocupar el regne en benefici propi) però ho va dissimular. A Larisa, mentre Alexandre dinava, es va descuidar i es va quedar sense guàrdies, i uns soldats enviats per Demetri el van assassinar junt amb alguns amics (un d'ells havia comunicat al rei que Demetri era només a un dia de camí). Els soldats que eren a la ciutat de Dio van proclamar rei de Macedònia a Demetri i el poble li va fer costat.
Les fonts no estan d'acord completament en els esdeveniments que van seguir. Sembla que Antípatre va haver de fugir cap a Tràcia davant de Demetri i que Lisímac, per congraciar-se amb el nou sobirà, el va fer matar i va reconèixer a Demetri la meitat del regne del difunt cap a l'any 294 aC.

## Referències

* ↑ Antipater a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 202
# Mario Kart: Super Circuit

Mario Kart: Super Circuit, conegut al Japó com a Mario Kart Advance (マリオカートアドバンス, Mario Kāto Adobansu) és un videojoc de carreres pertanyent a la saga Mario Kart, desenvolupat per Intelligent Systems i publicat per Nintendo en 2001 per a Game Boy Advance. Va ser el primer joc de la saga a eixir per a una consola portàtil, predecessor de Mario Kart DS. També fou el primer joc de la saga que no va ser desenvolupat per Nintendo EAD, sent desenvolupat aquest lliurament per Intelligent Systems.

## Personatges jugables

* Mario
* Luigi
* Peach
* Toad
* Yoshi
* Wario
* Donkey Kong
* Bowser

## Referències

* ↑ Harris, Craig. «Mario Kart Super Circuit» (en anglès). IGN, 29 agost 2001. [Consulta: 3 juliol 2020].
* ↑ Intelligent Systems Co., Ltd.. Mario Kart: Super Circuit. Nintendo of America, Inc.. (en anglès).
# BTL

BTL té els següents significats:
* Bell Telephone Laboratories, empresa de recerca tecnològica dels Estats Units
* Màrqueting de guerrilla (del seu nom en anglès Below The Line), tècnica de màrqueting basada en la comunicació no massiva
* Biomass To Liquid, procés de conversió de biomassa en biocarburants
* BTL també és el codi UCI del Bouygues Telecom, equip ciclista de França
* Btl. també és l'abreviatura en alemany de batalló, unitat militar d'infanteria
# Pietrapaola

Pietrapaola és un municipi italià, dins de la província de Cosenza, que limita amb els municipis de Bocchigliero, Calopezzati, Caloveto, Campana, Longobucco i Mandatoriccio a la mateixa província.

## Evolució demogràfica

Població censada al municipi de Pietrapaola :
| Notes: | Elaboració gràfica per part de la Viquipèdia |
| | Font: ISTAT (Institut Nacional d'Estadística) |

## Referències

* ↑ «CensimentoPopolazione» (en italià). ISTAT - Istituto nazionale di statistica, 2011.

## Enllaços externs

* «Pàgina web oficial de Pietrapaola» (en italià).
# Casa de Borbó-Parma

La casa de Borbó-Parma fou la branca borbònica espanyola que regnà de 1748 el 1859 en el ducat de Parma, Piacenza i Guastalla, territoris situats en el marge dret del riu Po a partir del Piemont. Un cop mort sense descendència directa Antonio Farnese, el darrer dels Ducs de Parma d'aquesta branca, Isabel Farnese, segona esposa de Felip V d'Espanya, tracta d'exercir el seu millor dret successori per seus fills com neboda del Duc. La política espanyola del regnat de Felip V té un dels seus principals objectius en la recuperació dels territoris italians perduts després de la Guerra de Successió Espanyola i el tractat d'Utrecht a mans d'Àustria. S'aconseguí la designació de Carles (més tard Carles III d'Espanya), fill de Felip V d'Espanya i Isabel Farnese, com Duc de Parma el 1732. A conseqüència de la Guerra de Successió de Polònia, Carles aconseguí de part austríaca el Regne de Nàpols en 1735. La contraprestació és el lliurament del ducat a Àustria en 1735. El domini austríac sobre el ducat només durà fins al Tractat d'Aquisgrà (1748), que el reintegra en mans dels Borbons espanyols, a partir d'aquest moment casa de Borbó-Parma. Felip, duc de Parma, fill de Felip V i Isabel Farnese, assumeix els ducats de Parma, Piacenza i Guastalla com regnant d'aquests en 1748. D'aquesta manera Isabel Farnese veu satisfetes les seves aspiracions en ubicar en trons als seus fills, no obstant això, les seves aspiracions es veuran superades en accedir al tron d'Espanya el seu fill Carles després de la mort del seu germanastre el 1759.

## Enllaços externs

* http://www.borbonparma.org/
# Ashland

«Ashland» té aquests significats:
* Ashland (Alabama), població dels Estats Units a l'estat d'Alabama.
* Ashland (Califòrnia), concentració de població designada pel cens dels Estats Units a l'estat de Califòrnia.
* Ashland (Illinois)
* Ashland (Kansas)
* Ashland (Kentucky)
* Ashland (Louisiana)
* Ashland (Maine)
* Ashland (Massachusetts), població dels Estats Units a l'estat de Massachusetts
* Ashland (Mississipi)
* Ashland (Missouri)
* Ashland (Montana)
* Ashland (Nebraska)
* Ashland (Nova Jersey)
* Ashland (Nova Hampshire)
* Ashland (Ohio)
* Ashland (Oklahoma)
* Ashland (Oregon)
* Ashland (Pennsilvània)
* Ashland (Virgínia)
* Ashland (Wisconsin)
* Ashland City, població dels Estats Units a l'estat de Tennessee.
# Ashland (Kansas)

Ashland és una població dels Estats Units a l'estat de Kansas. Segons el cens del 2000 tenia 975 habitants.

## Demografia

Segons el cens del 2000, Ashland tenia 975 habitants, 423 habitatges, i 274 famílies. La densitat de població era de 224,1 habitants per km².
Dels 423 habitatges en un 27% hi vivien nens de menys de 18 anys, en un 54,6% hi vivien parelles casades, en un 7,3% dones solteres, i en un 35% no eren unitats familiars. En el 33,8% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,86.
Per edats la població es repartia de la següent manera: un 25,2% tenia menys de 18 anys, un 4,4% entre 18 i 24, un 22,6% entre 25 i 44, un 24,8% de 45 a 60 i un 23% 65 anys o més.
L'edat mediana era de 44 anys. Per cada 100 dones de 18 o més anys hi havia 86,4 homes.
La renda mediana per habitatge era de 32.721 $ i la renda mediana per família de 40.682 $. Els homes tenien una renda mediana de 25.000 $ mentre que les dones 20.313 $. La renda per capita de la població era de 18.183 $. Entorn del 9,5% de les famílies i l'11,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Ashland». American Fact Finder. Oficina del Cens dels Estats Units, 12-01-2010.
# Comment ça va bien!

Comment ça va bien! és un programa de televisió francès emès pel canal de televisió France 2, Es tracta d'un magazín presentat per Stéphane Bern produït per Martange Procution. Moda, tendències i novetats, el programa s'adreça a un públic més aviat femení en cerca de noves tendències.
Benoît Chaigneau (2 de novembre de 1972) és un col·laborador i cronista del programa de televisió francès Comment ça va bien! del canal de televisió France 2, presentat per Stéphane Bern. Pare de dos fills, també ha presentat la Marató francesa que organitza el canal públic francès i és periodista de formació.

## Referències

* ↑ http://www.jeanmarcmorandini.com/article-324898-decouvrez-les-nouveaux-chroniqueurs-de-comment-ca-va-bien-de-stephane-bern-sur-france-2.html
* ↑ http://www.france2.fr/emissions/comment-ca-va-bien/biographies Arxivat 2017-03-16 a Wayback Machine.
# Premi Feroz al millor documental

El Premi Feroz al millor documental és un premi cinematogràfic lliurat anualment des de 2017 com a part dels Premis Feroz, creats per l'Associació d'Informadors Cinematogràfics d'Espanya.

## Pel·lícules guanyadores i nominades

| Edició | Any | Guanyador | Nominats |
| IV | 2017 | Dead Slow Ahead de Mauricio Herce | Sense nominats |
| V | 2018 | La Chana de Lucija Stojevic | Converso de David Arratibel Esquece Monelos de Angeles Huerta Muchos hijos, un mono y un castillo de Gustavo Salmerón Niñato de Adrián Orr |
| VI | 2019 | Apuntes para una película de atracos de León Siminiani | El silencio de otros d'Almudena Carracedo i Robert Bahar Mudar la piel d'Ana Schulz i Cristóbal Fernández Trinta lumes de Diana Toucedo Young & Beautiful de Marina Lameiro |
| VII | 2020 | La ciudad oculta de Víctor Moreno | El cuadro de Andrés Sanz El cuarto reino. El reino de los plásticos d' Álex Lora i Adán Aliaga Enero d' Ione Atenea Zumiriki d' Oskar Alegría |
| VIII | 2021 | El año del descubrimiento de Luis López Carrasco | Courtroom 3H Dear Werner (Walking on Cinema)de Pablo Maqueda El desafío: ETA A media voz |

## Referències

* ↑ «La lista completa de ganadores de los premios Feroz 2017» (en castellà), 23-01-2017. [Consulta: 20 gener 2019].
* ↑ «La lista completa de ganadores de los premios Feroz 2018» (en castellà), 22-01-2018. [Consulta: 20 gener 2019].
* ↑ Themes, Studio. «Informadores de Cine. - Finalistas al Premio Especial y mejor documental de los Premios Feroz 2019» (en castellà). [Consulta: 20 gener 2019].
* ↑ «La lista completa de ganadores de los Premios Feroz 2019» (en castellà), 19-01-2019. [Consulta: 20 gener 2019].
* ↑ Premis Feroz 2020
* ↑ Premios Feroz 2021: 'Las niñas' y 'Antidisturbios' son justos triunfadores pero 'Veneno' merecía algo más, espinof.com
# Propan-1-ol

* "Propanol" redirigeix aquí. Si cerqueu altres usos, vegeu Propanol (desambiguació).
El propan-1-ol és un alcohol primari amb la fórmula CH₃CH₂CH₂OH. És un líquid incolor també conegut com a 1-propan-1-ol, 1-propil alcohol, n-propil alcohol, n-propanol, o simplement propanol. És un isòmer d'isopropanol (propan-2-ol). Es forma de manera natural en petites quantitats durant molts processos de fermentació i es fa servir com a solvent en la indústria farmacèutica principalment en resines i èsters de cel·lulosa

## Propietats químiques

1-Propanol mostra les reaccions normals en un alcohol primari. Pot ser convertit en halurs d'alquil.

## Preparació

Es fabrica el propan-1-ol per hidrogenació catalítica del propionaldehid.
    H₂C=CH₂ + CO + H₂ → CH₃CH₂CH=O
    CH₃CH₂CH=O + H₂ → CH₃CH₂CH₂OH
El propan-1-ol va ser descobert el 1853 per Chancel, per la destil·lació fraccionada de l'oli fusel el qual és un subproducte format per certs aminoàcids quan les patates o els cereals es fermenten per produir alcohol. Aquest procés ja no és una font significativa de l'1-propanol.

## Seguretat

El propan-1-ol té unes efectes similars en el cos humà als de l'etanol però és de 2 a 4 vegades més potent. La LD$_{50}$ oral en les rates és 1870 mg/kg (comparada amb la 7060 mg/kg per l'etanol). Es metabolitza en àcid propiònic. Els seus efectes inclouen la intoxicació alcohòlica i l'acidosi metabòlica.

## Referències

* ↑ Anthony J. Papa "Propanols" in Ullmann's Encyclopedia of Industrial Chemistry 2011, Wiley-VCH, Weinheim. doi:10.1002/14356007.a22_173.pub2
* ↑ «N-PROPANOL Health-Base Assessment and Recommendation for HEAC». Arxivat de l'original el 2012-08-07. [Consulta: 27 gener 2013].

## Bibliografia

* Furniss, B. S.; Hannaford, A. J.; Smith, P. W. G.; Tatchell, A. R.. Vogel's Textbook of Practical Organic Chemistry. 5a edició. Harlow: Longman, 1989. ISBN 0-582-46236-3.
* Lide, David R.. CRC Handbook of Chemistry and Physics, 87th Edition. 87a ed.. TF-CRC, 2006-06-26. ISBN 0-8493-0487-3.
* Maryadele J. O'Neil. The Merck Index: An Encyclopedia of Chemicals, Drugs, and Biologicals. 14a ed.. Merck, 2006-11-03. ISBN 0-911910-00-X.
* Perkin, W. H.; Kipping, F. S. Organic Chemistry. London: W. & R. Chambers, 1922. ISBN 0-08-022354-0.

## Enllaços externs

* International Chemical Safety Card 0553
* NIOSH Pocket Guide to Chemical Hazards